XV Brigada Internacional

A XV Brigada Internacional —tamén coñecida como Brigada Abraham Lincoln— foi unha das Brigadas Internacionais que combateron en defensa da legalidade republicana contra o bando sublevado na Guerra Civil Española. Estaba composta por voluntarios de Estados Unidos, Canadá, Irlanda e Reino Unido principalmente, e tamén de Latinoamérica. Loitou nalgunhas das principais batallas da contenda, como a de Belchite ou a de Teruel. 

Debido ás diferenzas culturais e aos desencontros entre estadounidenses e latinos, a maioría destes últimos incorporáronse a outras unidades, como a brigada de choque de El Campesino.Spaniards and Latinos in the International Brigades

As cancións desta brigada eran "Jarama Valley" (O val do Xarama) e "El paso del Ebro".

 Orixes 
Foi formada en Albacete en xaneiro de 1937 cos numerosos voluntarios anglófonos (divididos entón en británicos e estadounidenses). Tamén incluía outros dous batallóns: o Batallón Dimitrov, balcánico, e o Batallón Louise Michel, franco-belga.Hugh Thomas, p. 641 Con todo, daquela a Brigada estaba composta por voluntarios de 26 países.Hugh Thomas, p. 639 O mando asumiuno o Coronel Janos Galicz ("Xeneral Gal"), militar austrohúngaro naturalizado soviético. O capitán inglés George Nathan era o xefe de Estado Maior e o comisario, o francés Jean Chaintron ("Barthel").

 Historial de operacións 

 Batalla do Xarama 
A comezos de febreiro as forzas sublevadas atacaron o sur de Madrid. A nova Brigada foi enviada á Batalla do Xarama.Hugh Thomas, p. 639 O comandante sublevado García Escámez avanzou rapidamente cara a Ciempozuelos e esmagou a vangarda da XV Brigada.Hugh Thomas (1976); p. 638 A incompetencia inicial do Xeneral Gal tamén afectou o avance da brigada, mais a actuación de Nathan salvou a situación. 

Unha compañía do Batallón Británico foi feita prisioneira despois de deixar chegar ás súas trincheiras un grupo de regulares marroquís que ían cantando A Internacional como táctica de engano. Tras esta batalla, a Brigada quedou moi danada e pasou un tempo na retagarda.Hugh Thomas (1976); p. 642 Entre os días 23 e 27 de febreiro o bando republicano lanzou un contraataque xeral. Participou por primeira vez o grupo de estadounidenses do Batallón Abraham Lincoln, liderado por Robert Ale Merriman. Porén, a manobra fracasou e o número de baixas foi elevado.Hugh Thomas (1976); pp. 644-645

 Batalla de Brunete 
miniatura|Avance da XV Brigada Internacional no inicio da batalla de Brunete en xullo de 1937, p.45
A finais de marzo, o batallón español Voluntario 24 uniuse á Brigada. Despois duns meses, e baixo a supervisión de János Gálicz, a Brigada foi reorganizada en dúas agrupacións duns 1 200 membros cada un. A primeira, liderada por Jock Cunningham,Eby (2007); p. 174 estaba formada por voluntarios anglófonos. Pola súa parte, a segunda, dirixida polo Maior Chapaiev (Miklos Szalway), consistía na unión dos Batallóns Dimitrov, Louise Michel e Voluntario 24. Esta era a composición en . 

En xullo de 1937, antes do inicio da Ofensiva de Brunete, atopábase xa integrada na 15ª División da XIII Brigada, ao mando de János Gálicz (Xeneral Gal).Hugh Thomas (1976); p. 767 A Brigada, ao mando de Ćopić, foi empregada como forza de choque. Para o 7 de xullo os interbrigadistas ingleses xa tomaran Villanueva de la Cañada, e posteriormente Villanueva del Pardillo o 11 de xullo.Hugh Thomas (1976); p. 769 

Porén, o avance da ofensiva republicana, que logrou conquistar Brunete e Quijorna, quedou freado sen remedio o 15 de xullo.Hugh Thomas (1976); p. 770 O 18 de xullo, primeiro aniversario da sublevación, comezou o contraataque xeral das divisións franquistas e os efectivos da XV Brigada empezaron a sufrir numerosas baixas.Hugh Thomas (1976); p. 771 O comisario George Nathan morreu nun bombardeo franquista. Coma no Xarama, a brigada sufriu elevadas perdas e reduciuse de 6 a 4 batallóns. 

Os batallóns estadounidenses, con perdas de entre 400 e 800 efectivos, víronse obrigados a unirse nun só, o Batallón Lincoln-Washington.Eby, p. 196Esta nova denominación foi temporal. En outubro de 1937 volveu ser denominado Batallón Lincoln. O Louise Michel, tamén con numerosas baixas, foi transferido a outra brigada despois de Brunete. Dos 2 500 soldados da XV Brigada que combateron na batalla, só 1 000 sobreviviron. Coleman, Some Men Put In Their Lives, p. 88

 Fronte de Aragón 
miniatura|Toma de Quinto (Zaragoza) pola XV Brigada en agosto de 1937 , p.49
miniatura|Asalto da XV Brigada a Belchite en agosto-setembro de 1937 , p.50 
En setembro, a XV Brigada trasladouse á fronte de Aragón para intervir na Ofensiva de Zaragoza, máis especialmente na Batalla de Belchite.Hugh Thomas (1976); p. 782 As baixas foron elevadas durante estes combates, entre elas moitos mandos nos batallóns e compañías da Brigada. Os comandantes dos batallóns Lincoln e Británico morreron nos combates e o Comisario da Brigada quedou gravemente ferido. Despois da loita en Belchite, o Batallón Maclenzie-Papineau uniuse á Brigada e o Dimitrov foi trasladado á XIII Brigada. Entre xaneiro e febreiro de 1938 interveu na Fronte de Teruel e logrou deter varios contraataques franquistas.Hugh Thomas (1976), p. 852

O 10 de marzo, xa iniciada a Ofensiva franquista en Aragón, as divisións navarras de Xeneral Solchaga entraban na devastada localidade de Belchite. O xeneral Vicente Rojo instalou en Caspe o centro de operacións e congregou alí as Brigadas Internacionais.Hugh Thomas (1976); p. 859 Porén, cara ao anoitecer do 17 de marzo a vila aragonesa caeu.Hugh Thomas (1976), p. 860

A primeiros de abril a unidade entrou en Cataluña. Quedaría illada do resto da zona republicana cando as tropas franquistas chegaron ao mar por Vinaròs (Castelló) e dividiron a zona republicana en dúas.Hugh Thomas (1976); p. 862 A Brigada ía ofrecer un último acto de resistencia ao se atrincheirar en Gandesa, preto da desembocadura do Ebro,Hugh Thomas (1976); p. 871 que caeu o 3 de abril. Porén a brigada resistiu uns días máis e permitiu a evacuación de valioso material bélico e o reagrupamento de moitas unidades republicanas alén do Ebro.Hugh Thomas, p. 862

 Batalla do Ebro 
Dende o 25 de xullo participou na Ofensiva do Ebro. O 1 de agosto a XV Brigada Internacional lanzou o seu máis duro ataque, contra a Cota 481, unha estratéxica posición elevada tras a que se atopaba Gandesa.Hugh Thomas (1976), p. 904 Na lista de baixas achábanse Lewis Clive, concelleiro socialista en Londres, e David Haden Guest, filósofo comunista. 

O 2 de agosto, malia os repetidos ataques republicanos, quedou detido o avance destes. Durante o mes de agosto alternou unha curta retirada á retagarda con incesantes combates. Nestes, malia cederen terreo, lograron deter numerosos contraataques franquistas. 

Neste punto da guerra xa se estaba debatendo a retirada dos voluntarios internacionais. De feito, había unidades das Brigadas Internacionais con máis españois que internacionais, incluída a XV Brigada, liderada polo comandante español Valledor.Hugh Thomas (1976), p. 914 A súa última acción foi o 22 de setembro.Hugh Thomas (1976), p. 915 Posteriormente, reorganizouse nunha unidade unicamente española, que non puido facer nada para evitar a derrota republicana.

 Estrutura e organización 

 Relación de batallóns 
Data de entradaN.ºNome do batallónHugh Thomas, p. 1036ComposiciónData de saídaNotas31 de xaneiro de 193716.º/57.ºBatallón BritánicoBritánicos, Irlandeses, outros23 de setembro de 1938Desmobilizado31 de xaneiro de 193717.º/58.ºBatallón LincolnCanadenses, estadounidenses, irlandeses, británicos, portorriqueños23 de setembro de 1938Desmobilizado31 de xaneiro de 193718.ºBatallón DimitrovBalcánicos20 de setembro de 1937Trasladado ás reservas da 45.ª División31 de xaneiro de 193719.ºBatallón Louise MichelFranceses e belgas4 de agosto de 1937Trasladado á XIV Brigada14 de marzo de 193724.º/59.ºVolontario 24Voluntarios españois10 de novembro de 1937Trasladado a unha Brigada Mixta española29 de xuño de 193760.ºBatallón Mackenzie-PapineauCanadenses e estadounidenses23 de setembro de 1938Desmobilizado4 de xullo de 193720.ºBatallón WashingtonEUA14 de xullo de 1937Unificado co Batallón Lincoln.Brevemente coñecido como Batallón Washington-Lincoln.
Amais dos batallóns, houbo unidades vencelladas á XV Brigada:

 Compañía Antitanque.
 Unidade fotográfica da XV Brigada Internacional (agosto de 1937 - setembro de 1938).
 Corpo de Voluntarios Benito Juárez García, formado por voluntarios mexicanos.

miniatura|200x200px|Estandarte da 1.ª Compañía do Batallón Abraham Lincoln

 Comandantes da brigada 
NomePaísPeríodoJános Gálicz31 de xaneiro - 15 de febreiro de 1937Vladimir Ćopić15 de febreiro - 10 de xullo de 1937Klaus Becker10 de xullo - 5 de agosto de 1937Vladimir Ćopić5 de agosto de 1937 - 7 de marzo de 1938Robert Ale Merriman7 - 31 de marzo de 1938Vladimir Ćopić1 de abril - 15 de maio de 1938José Antonio Valledor Álvarez15 de maio - 23 de setembro de 1938Jorge Agostino21 de xaneiro - 4 de febreiro de 1939José Gai dá Cunha4 - 9 de febreiro de 1939

 Notas 

Referencias

 Véxase tamén 
 Bibliografía 

 Cecil Eby, Comrades and Commissars, 2007.

 Salas Larrazábal, Ramón. Historia del Ejército Popular de la República, La Esfera de los Libros, Madrid, 2006. ISBN 84-9734-465-0.


Categoría:Brigadas Internacionais